|  |  |
| --- | --- |
| **Teitl y Rôl:** | Cynghorydd Oruchwylydd Diogelwch Gwrthderfysgaeth |
| **Gradd:** | PO2 |
| **Yn atebol i:** | Arweinydd Diogelu, Paratoi ac Atal WECTU – Ditectif Brif Arolygydd |
| **Yn gyfrifol am:** | Cynghorwyr Diogelwch Gwrthderfysgaeth |
| **Cydgysylltu â:** | Swyddogion yr Heddlu, Staff yr Heddlu, y Cyhoedd, Sefydliadau Allanol, Asiantaethau a Phartneriaethau |
| **Lefel Fetio Ofynnol:** | MV/SC/DV |
| **Dyddiad Cyhoeddi:** | Ionawr 2021 |

|  |  |
| --- | --- |
| **Diben y Rôl** | Goruchwylio a gweithio fel rhan o'r tîm Gwrthderfysgaeth Cenedlaethol yn Uned Eithafiaeth a Gwrthderfysgaeth Cymru, gan gyfrannu at yr ymdrech i gryfhau'r amddiffynfeydd cenedlaethol, cynnal strategaethau gwrthderfysgaeth a rhoi cyngor gwrthderfysgaeth arbenigol ar ddiogelwch i gwsmeriaid mewnol ac allanol yn ardal Heddlu De Cymru. |
| **Prif Gyfrifoldebau** | **Cyngor ac Arweiniad**   * Rhoi cyngor ac arweiniad arbenigol ar faterion nad ydynt yn codi'n rheolaidd, a materion cymhleth wedi'u huwchgyfeirio sy'n ymwneud â'r maes gwaith * Derbyn ac ymateb i ymholiadau gan gwsmeriaid, gan gynnwys ymholiadau cymhleth ac ymholiadau sydd wedi'u huwchgyfeirio * Dadansoddi a chyflwyno gwybodaeth reoli i uwch-reolwyr a Phrif Swyddogion * Gweithredu fel ffynhonnell o arbenigedd cydnabyddedig o fewn eich maes eich hun * Meddwl am syniadau gwreiddiol ac atebion arloesol drwy ddarparu gwybodaeth a chyngor arbenigol |
|  | **Gwella Busnes**   * Nodi, cynnig a gweithredu datblygiadau a gwelliannau yn y maes, yr uned neu'r prosiect er budd yr heddlu a chwsmeriaid * Arwain mentrau i wella prosesau busnes |
|  | **Gwasanaeth Cwsmeriaid a Chynrychiolaeth**   * Cyflwyno delwedd a gwasanaeth cadarnhaol i gwsmeriaid mewnol ac allanol * Mae'n ofynnol i unigolion ymgysylltu'n effeithiol â chwsmeriaid mewnol ac allanol ar bob lefel er mwyn darparu gwasanaeth o safon uchel * Cynnal cyfrinachedd mewn perthynas â materion diogelu data a safonau Rheoli Gwybodaeth yr Heddlu |
|  | **Rheoli Pobl**   * Rheoli prosesau recriwtio, datblygu, cymell a newid o fewn tîm * Cynghori, cymell a rheoli perfformiad timau * Helpu gyda'r gwaith o Reoli Newid. * Dyrannu/pennu tasgau/cydgysylltu'r gwaith i aelodau tîm o fewn maes pwnc/ prosiect arbenigol |
|  | **Polisïau a Strategaethau**   * Helpu i ymgynghori ynghylch polisïau o fewn y maes pwnc * Ymchwilio i bolisïau, eu hadolygu a'u llunio * Drafftio ac ymgynghori ynghylch gweithredu polisïau * Monitro'r broses o roi polisi ar waith ac adrodd arni er mwyn sicrhau cydymffurfiaeth a nodi materion/problemau |
|  | **Rheoli Prosiectau**   * Trefnu a rheoli'r broses o gyflwyno'r maes pwnc neu'r prosiectau o ddydd i ddydd, gan gynnwys cynllunio a defnyddio adnoddau |

|  |  |
| --- | --- |
|  | **Rheoli Risg a Chydymffurfiaeth Gyfreithiol**   * Nodi risgiau yn eich cylch gwaith eich hun, lliniaru risgiau a rhoi gwybod i eraill am risgiau * Dealltwriaeth drylwyr o ganllawiau a deddfwriaeth gysylltiedig i liniaru risgiau * Rheoli amserlenni rheoli risgiau er mwyn sicrhau bod yr Adran/Uned Reoli Sylfaenol yn bodloni ei rhwymedigaeth o ran Iechyd a Diogelwch ac uwchgyfeirio problemau difrifol * Monitro a sicrhau cydymffurfiaeth â'r holl reoliadau a chanllawiau polisi * Uwchgyfeirio problemau mawr |
|  | **Arall** |
|  | **Gwasanaeth Cwsmeriaid a Chynrychiolaeth**  Cyflwyno delwedd a gwasanaeth cadarnhaol i gwsmeriaid mewnol ac allanol  Mae'n ofynnol i unigolion ymgysylltu'n effeithiol â chwsmeriaid mewnol ac allanol ar bob lefel er mwyn darparu gwasanaeth o safon uchel  Cynnal cyfrinachedd mewn perthynas â materion diogelu data a safonau Rheoli Gwybodaeth yr Heddlu |
|  | Yn ogystal, bydd yn rhaid i ddeiliad y swydd fod yn barod i ymgymryd â dyletswyddau ychwanegol a all godi yn sgil amgylchiadau sy'n newid, ond nad ydynt, o reidrwydd, yn newid natur gyffredinol na lefel cyfrifoldeb y swydd. |
| **Cymwysterau** | **Hanfodol**   * Rhaid meddu ar lefel dda o addysg i lefel TGAU (A-C) o leiaf, sy'n cynnwys Mathemateg a Saesneg, neu'r gallu i ddangos sgiliau a galluoedd cyfatebol. * Rhaid meddu ar achrediad CTSA gan y Swyddfa Gwrthderfysgaeth neu fod yn barod i ennill achrediad o'r fath o fewn dwy flynedd tra byddwch yn y swydd. * Cymhwyster Trwyddededig City & Guilds mewn Rheoli Diogelwch Gwrthderfysgaeth neu fod yn barod i ennill cymhwyster o'r fath tra byddwch yn y rôl neu radd gyfatebol ym maes Diogelwch Amddiffynnol Gwrthderfysgaeth. * Trwydded yrru ddilys gyfredol lawn * Meddu ar gymhwyster Addysgu AET neu barodrwydd i lwyddo i gael un yn ystod y rôl.   **Dymunol**   * Tystysgrif y Swyddfa Gartref mewn Atal Troseddau * Tystysgrif y Swyddfa Gartref mewn Atal Troseddau Pensaernïol * Asesiad Gyrrwr yr Heddlu |
| **Sgiliau** | **Hanfodol**   * Rhaid meddu ar sgiliau cyfrifiadurol a bod yn hyddysg mewn rhaglenni Microsoft * Rhaid meddu ar brofiad rheoli ym maes gweithio mewn partneriaeth   **Dymunol**   * Cymraeg Iaith Lefel 2 – Yn gallu deall hanfod sgwrs yn Gymraeg ac yn gallu cyfleu gwybodaeth sylfaenol ac ymateb i geisiadau syml yn Gymraeg. Y gallu i drosglwyddo galwadau ffôn yn Gymraeg. Yn gallu cyflwyno eich hun a phobl eraill yn ôl enw, rôl a lleoliad/sefydliad. Yn gallu cyfrannu at gyfarfod yn rhannol yn Gymraeg. * Meddu ar brofiad o lunio arolygon diogelwch |
| **Gwybodaeth** | **Hanfodol**   * Rhaid meddu ar wybodaeth ymarferol gadarn am ddeddfwriaethau perthnasol, yn enwedig Deddf Gwrthderfysgaeth, Trosedd a Diogelwch. |
| **Rhinweddau Personol** | **Gwasanaethu'r Cyhoedd**  Dangos cred wirioneddol ym maes gwasanaethu'r cyhoedd, gan ganolbwyntio ar yr hyn sy'n bwysig i'r cyhoedd ac a fydd o'r budd pennaf i'r cyhoedd  Deall disgwyliadau, anghenion a phryderon cymunedau gwahanol a cheisio mynd i'r afael â nhw  Meithrin hyder y cyhoedd drwy siarad â phobl mewn cymunedau lleol er mwyn ystyried eu safbwyntiau a chwalu'r rhwystrau rhyngddynt a'r heddlu |

|  |  |
| --- | --- |
|  | Deall effaith plismona ar gymunedau gwahanol a'r buddiannau iddynt, a nodi'r ffordd orau o ddarparu gwasanaethau iddynt  Datblygu partneriaeth ag asiantaethau eraill er mwyn darparu'r gwasanaeth cyffredinol gorau posibl i'r cyhoedd.  **Proffesiynoldeb**  Gweithredu ag uniondeb, yn unol â gwerthoedd Gwasanaeth yr Heddlu  Cymryd perchnogaeth wrth ddatrys problemau, gan ddangos dewrder a gwydnwch wrth ymdrin â sefyllfaoedd anodd ac a allai fod yn ymfflamychol  Gweithredu gan ddefnyddio'ch blaengaredd i fynd i'r afael â materion, gan ddangos agwedd gref at waith a gwneud ymdrech ychwanegol pan fo angen  Cynnal safonau proffesiynol, bod yn esiampl i eraill a herio ymddygiad amhroffesiynol neu wahaniaethol  Bod yn bwyllog ac yn broffesiynol dan bwysau, gan leddfu gwrthdaro a bod yn barod i gamu ymlaen a chymryd rheolaeth pan fo angen  **Arwain Newid**  Agwedd gadarnhaol tuag at newid, gan addasu ffyrdd gwahanol o weithio ac annog hyblygrwydd ymhlith eraill  Chwilio am ffyrdd o wella gwerth am arian a'r ffordd y caiff gwasanaethau eu darparu bob amser, gan awgrymu newidiadau ac annog eraill i gyfrannu syniadau  Datrys problemau mewn ffordd arloesol a chreadigol  Gofyn am adborth a gweithredu arno, gan ddysgu o brofiad a pharhau i ddatblygu eich sgiliau a'ch gwybodaeth broffesiynol eich hun  **Arwain Pobl**  Ysbrydoli aelodau o'r tîm i gyflawni nodau heriol, rhoi cyfeiriad a datgan disgwyliadau'n glir  Cydnabod cyflawniadau unigolion a thimau drwy dynnu sylw at waith da a'i wobrwyo  Cydnabod pan fydd pobl yn colli'r awydd i weithio, a rhoi hwb a chefnogaeth pan fydd hynny'n digwydd  Rhoi adborth gonest ac adeiladol er mwyn helpu pobl i ddeall eu cryfderau a'u gwendidau.  Hyfforddi a rhoi arweiniad i aelodau'r tîm, gan nodi meysydd i'w datblygu a mynd i'r afael â nhw  **Rheoli Perfformiad**  Deall amcanion a blaenoriaethau'r sefydliad a sut mae eich gwaith eich hun yn cyd-fynd â'r rhain  Cynllunio a threfnu tasgau yn effeithiol i gynnal a gwella perfformiad.  Rheoli cyfres o flaenoriaethau, ystyried pethau'n ofalus ymlaen llaw, cydbwyso adnoddau a chydgysylltu gweithgareddau i gwblhau tasgau mewn pryd  Gwybod beth yw cryfderau aelodau o'r tîm, dirprwyo'n briodol a chydbwyso llwythi gwaith y tîm  Monitro'r hyn a gaiff ei gyflawni er mwyn sicrhau bod tasgau wedi cael eu cwblhau i'r safon ofynnol, a mynd i'r afael â thanberfformiad yn effeithiol  **Gwneud Penderfyniadau**  Casglu, dilysu ac asesu gwybodaeth i feithrin dealltwriaeth gywir o sefyllfaoedd  Ystyried amrywiaeth o opsiynau posibl cyn gwneud penderfyniadau clir ac amserol y gellir eu cyfiawnhau  Adolygu penderfyniadau gan ystyried gwybodaeth newydd ac amgylchiadau newidiol.  Cydbwyso risgiau, costau a buddiannau, gan ystyried effaith ehangach penderfyniadau  Arfer disgresiwn a barn broffesiynol, gan sicrhau bod camau gweithredu a phenderfyniadau yn gymesur ac er budd y cyhoedd  **Cydweithio ag Eraill**  Cydweithio ag eraill er mwyn cyflawni pethau, gan fod yn barod i roi help a chymorth i gydweithwyr  Yn hawdd mynd atoch, gan ddatblygu cydberthnasau gwaith cadarnhaol a chyd-dynnu da |

|  |  |
| --- | --- |
|  | Esbonio pethau'n dda, gan sicrhau bod cyfarwyddiadau'n glir a siarad â phobl gan ddefnyddio iaith y maent yn ei deall  Gwrando'n ofalus a gofyn cwestiynau er mwyn sicrhau dealltwriaeth, gan leisio eich barn eich hun yn gadarnhaol ac yn adeiladol  Darbwyllo pobl drwy bwysleisio manteision dull gweithredu penodol, rhoi'r wybodaeth ddiweddaraf iddynt a rheoli eu disgwyliadau  Bod yn foesgar, yn gwrtais ac yn ystyriol, gan ddangos empathi a thosturi  Ymdrin â phobl fel unigolion, gan fynd i'r afael â'u hanghenion a'u pryderon penodol  Trin pobl â pharch ac urddas, gan ymdrin â nhw'n deg a heb ragfarn, ni waeth beth fo'u cefndir na'u hamgylchiadau |

Rhaid i bawb yn Uned Eithafiaeth a Gwrthderfysgaeth Cymru ddangos y rhinweddau i allu gweithio mewn sefydliad sydd â grwpiau lleiafrifol a darparu gwasanaeth i grwpiau lleiafrifol mewn cymunedau. Mae'n rhaid iddo ddangos y gall gyfrannu at amgylchedd gwaith agored a theg lle na chaniateir ymddygiad amhriodol. Ni ddylai ddangos unrhyw dystiolaeth y bydd yn debygol o gyfrannu at unrhyw achos o fwlio yn y gweithle nac unrhyw fath arall o ymddygiad gwahaniaethol.

**Dull Asesu**

Wrth gwblhau eich cais, sicrhewch eich bod ond yn cwblhau'r adrannau sydd wedi'u marcio isod gan mai'r rhain yw'r adrannau y cewch eich marcio yn eu herbyn ar gyfer cam llunio rhestr fer eich cais.

|  |  |
| --- | --- |
|  | **Llunio rhestr fer** |
| Cymwysterau | ✔ |
| Sgiliau | ✔ |
| Gwybodaeth | ✔ |
| Rhinwedd Bersonol – Gwasanaethu'r Cyhoedd |  |
| Rhinwedd Bersonol – Proffesiynoldeb |  |
| Rhinwedd Bersonol – Arwain Newid |  |
| Rhinwedd Bersonol – Arwain Pobl | ✔ |
| Rhinwedd Bersonol – Rheoli Perfformiad | ✔ |
| Rhinwedd Bersonol – Gwneud Penderfyniadau |  |
| Rhinwedd Bersonol – Cydweithio ag Eraill | ✔ |

**GWYBODAETH ATEGOL I BROFFIL Y RÔL**

Byddwch yn gweithredu fel canolbwynt ar gyfer rhoi cyngor ar ddiogelwch amddiffynnol gwrthderfysgaeth a datblygu polisïau i safleoedd a sectorau a bennir gan bolisi llywodraeth ganolog.

Bodloni'r rhwymedigaethau statudol a ddarperir yn Neddf Gwrthderfysgaeth, Trosedd a Diogelwch 2001 mewn perthynas â chadw pathogenau a gwenwynau penodedig ar safleoedd.

Bodloni'r rhwymedigaethau statudol a ddarperir yn Neddf Sylweddau Ymbelydredd 1993 mewn perthynas â diogelwch Ffynonellau Ymbelydrol Seiliedig Uchel eu Hactifedd.

Datrys pryderon ynghylch diogelwch drwy ddull 'datrys problemau'.

Llywio a chasglu gwybodaeth gan gyrff arbenigol lle bo diogelwch ar y safle yn achosi pryder, neu lle bo angen cymorth arbenigol.

Cynnal prosiectau gwrthderfysgaeth genedlaethol ar ardaloedd torfol yn y diwydiant, busnesau ac awdurdodau lleol.

Cynnal adolygiad trylwyr a manwl o ddiogelwch yn unol â'r bygythiad terfysgol presennol at ddibenion nodi ac asesu lleoliadau yn yr Heddlu/Rhanbarth a allai fod yn agored i ymosodiadau terfysgol neu eithafol.

Dyfeisio a datblygu mesurau diogelwch amddiffynnol priodol sy'n gymesur â'r risg.